***Suvestinė redakcija nuo 2017-11-04 iki 2017-12-31***

*Įsakymas paskelbtas: Žin. 2012, Nr. , i. k. 112203NISAK0001-127*

LIETUVOS RESPUBLIKOS ENERGETIKOS MINISTRO

**į s a k y m a s**

**Dėl ELEKTROS ENERGIJOS GAMINTOJŲ IR VARTOTOJŲ ELEKTROS ĮRENGINIŲ PRIJUNGIMO PRIE ELEKTROS TINKLŲ TVARKOS APRAŠO patvirtinimo**

2012 m. liepos 4 d. Nr. 1-127

Vilnius

Vadovaudamasis Lietuvos Respublikos energetikos įstatymo 6 straipsnio 12 punktu ir Lietuvos Respublikos elektros energetikos įstatymo 7 straipsnio 8 punktu:

*Preambulės pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

1. T v i r t i n u Elektros energijos gamintojų ir vartotojų elektros įrenginių prijungimo prie elektros tinklų tvarkos aprašą (pridedama).

2. N u s t a t a u, kad šis įsakymas įsigalioja 2012 m. rugpjūčio 1 d.

3. P r i p a ž į s t u netekusiu galios Lietuvos Respublikos energetikos ministro 2009 m. gruodžio 9 d. įsakymą Nr. 1-246 „Dėl Elektros energijos vartotojų, gamintojų energetikos objektų (tinklų, įrenginių, sistemų) prijungimo prie veikiančių energetikos įmonių objektų (tinklų, įrenginių, sistemų) tvarkos ir sąlygų aprašo patvirtinimo“.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

Energetikos ministras Arvydas Sekmokas

PATVIRTINTA

Lietuvos Respublikos energetikos ministro

2012 m. liepos 4 d. įsakymu Nr. 1-127

**ELEKTROS ENERGIJOS GAMINTOJŲ ir VARTOTOJŲ elektros įrenginių PRIJUNGIMO PRIE elektros tinklų TVARKOS APRAŠAS**

**I SKYRIUS**

**BENDROSIOS NUOSTATOS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

1. Elektros energijos gamintojų ir vartotojų elektros įrenginių prijungimo prie elektros tinklų tvarkos aprašas (toliau – šis Aprašas) nustato:

1.1. asmenų (arba jų įgaliotų asmenų), kurių elektros įrenginiai pirmą kartą jungiami prie perdavimo sistemos ir skirstomųjų tinklų operatorių elektros tinklų, arba esamų elektros energijos vartotojų, pageidaujančių didinti ar mažinti elektros įrenginių leistinąją naudoti galią, keisti elektros energijos tiekimo patikimumo kategoriją ar įrengtąjį vienfazį atvadą trifaziu arba trifazį atvadą vienfaziu (toliau – vartotojas), prijungimo tvarką;

1.2. asmenų, pageidaujančių prijungti savo elektros įrenginius prie perdavimo sistemos ir skirstomųjų tinklų operatorių (toliau – operatoriai) elektros tinklų vienkartiniam ar trumpalaikiam elektros energijos vartojimui, prijungimo tvarką;

1.3. vartotojams ir (ar) gamintojams išduotose prijungimo sąlygose ir sutartyje su operatoriumi nustatytų prijungimo sąlygų pakeitimo tvarką;

1.4. asmenų, jungiančių elektros energiją generuojančius įrenginius prie operatoriaus elektros tinklų arba savo vidaus tinklų, arba esamų gamintojų, pageidaujančių padidinti generuojančių įrenginių galią, kad į operatoriaus tinklus būtų patiekta pagaminta elektros energija arba elektros energija aprūpinti jo, kaip vartotojo, elektros energijos imtuvai, (toliau – gamintojas) elektros įrenginių prijungimo prie operatorių elektros tinklų tvarką;

1.5. elektros tinklų, priklausančių operatoriams, perkėlimo ar rekonstravimo vartotojų, gamintojų ar kitų asmenų pageidavimu tvarką;

1.6. operatorių bei vartotojų, gamintojų teises ir pareigas teikiant šiame Apraše nustatytas paslaugas;

1.7. mokėjimo už operatorių teikiamas paslaugas tvarką.

2. Šio Aprašo tikslas yra reglamentuoti operatorių, vartotojų, elektros energiją gaminančių vartotojų ir gamintojų teises ir pareigas bei jų tarpusavio santykius teikiant šiame Apraše nustatytas paslaugas, kurių metu vartotojų ar gamintojų elektros įrenginiai prijungiami prie operatorių elektros tinklų, didinama ar mažinama esamų vartotojų elektros įrenginių leistinoji naudoti galia, keičiama aprūpinimo elektros energija patikimumo kategorija ar įrengtas vienfazis atvadas trifaziu arba trifazis atvadas vienfaziu, vartotojų, gamintojų ar kitų asmenų pageidavimu perkeliami ar rekonstruojami operatoriams priklausantys elektros įrenginiai, taip pat kai elektros įrenginiai prijungiami prie elektros tinklų laikinam elektros energijos vartojimui, užtikrinti operatoriaus (-ių) ir vartotojų ar gamintojo sudarytą vartotojų (gamintojų) elektros įrenginių prijungimo prie operatoriaus elektros tinklų paslaugos sutartyje (toliau – prijungimo paslaugos sutartis) nustatytais terminais vykdomą prijungimo paslaugų teikimą ir atsiskaitymą už operatoriaus suteiktas paslaugas (prijungimo įmokos sumokėjimą už vartotojo ar gamintojo elektros įrenginių prijungimo prie operatorių elektros tinklų paslaugą).

*Punkto pakeitimai:*

*Nr. ,
2015-03-10,
paskelbta TAR 2015-03-12, i. k. 2015-03697*

3. Šis Aprašas yra privalomas gamintojams, operatoriams, elektros energijos tiekėjams, vartotojams, elektros energiją gaminantiems vartotojams ir kitiems asmenims neatsižvelgiant į jų pavaldumą ir valdomo turto nuosavybės formą.

*Punkto pakeitimai:*

*Nr. ,
2015-03-10,
paskelbta TAR 2015-03-12, i. k. 2015-03697*

4. Šiame Apraše vartojamos sąvokos suprantamos taip, kaip nurodyta Lietuvos Respublikos civiliniame kodekse (Žin., 2000, Nr. [74-2262](https://www.e-tar.lt/portal/lt/legalAct/TAR.8A39C83848CB)) (toliau – Civilinis kodeksas), Lietuvos Respublikos energetikos įstatyme (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2011, Nr. [160-7576](https://www.e-tar.lt/portal/lt/legalAct/TAR.C2DAB42D5532)), Lietuvos Respublikos elektros energetikos įstatyme (Žin., 2000, Nr. [66-1984](https://www.e-tar.lt/portal/lt/legalAct/TAR.F57794B7899F); 2012, Nr. [17-752](https://www.e-tar.lt/portal/lt/legalAct/TAR.EC08E3DADC14)) (toliau – Elektros energetikos įstatymas), Atsinaujinančių išteklių energetikos įstatyme, Lietuvos Respublikos statybos įstatyme (Žin., 1996, Nr. [32-788](https://www.e-tar.lt/portal/lt/legalAct/TAR.F31E79DEC55D); 2001, Nr. [101-3597](https://www.e-tar.lt/portal/lt/legalAct/TAR.80A638E6C263)) (toliau – Statybos įstatymas), kituose Lietuvos Respublikos įstatymuose ir kituose teisės aktuose.

**II SKYRIUS**

**VARTOTOJŲ IR GAMINTOJŲ ELEKTROS ĮRENGINIŲ PRIJUNGIMO PRIE OPERATORIŲ ELEKTROS TINKLŲ PASLAUGOS PAGRINDINĖS NUOSTATOS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

5. Vartotojo ir gamintojo elektros įrenginių prijungimas prie operatorių elektros tinklų yra operatorių suteikiama prijungimo paslauga vartotojui ir (ar) gamintojui. Vartotojas ar gamintojas neįgyja nuosavybės teisių į operatorių nutiestus ar pertvarkytus elektros tinklus ir įrenginius, sumontuotus vartotojų ar gamintojų elektros įrenginiams prijungti prie operatoriaus elektros tinklų.

6. Buitinio vartotojo elektros įrenginių prijungimo atveju laikoma, jog elektros energija bus perkama asmeniniams, šeimos ar namų ūkio poreikiams, nesusijusiems su verslu ar profesija, tenkinti, kai vienas fizinis asmuo pageidauja prijungti jam nuosavybės teise priklausantį (priklausančius) arba kitu teisėtu pagrindu valdomą (valdomus) objektą (objektus) (įskaitant, kai kreipiamasi dėl vieno ar dviejų butų gyvenamosios paskirties pastatų (namų) ir ūkininko sodybų), taip pat kai vienas fizinis asmuo kreipiasi dėl kelių atskirų keliems fiziniams asmenims nuosavybės teise priklausančių ar kitu teisėtu pagrindu valdomų objektų, veikdamas jungtinės veiklos ar kitu Civiliniame kodekse numatytu atstovavimo pagrindu.

Šio Aprašo nustatytais reguliavimo tikslais buitinio vartotojo elektros įrenginių prijungimo atvejui prilyginamas bendrijos kreipimasis dėl buitinių vartotojų elektros įrenginių prijungimo prie operatoriaus elektros tinklų paslaugos sudarymo. Bendrija laikoma sodininkų, garažų savininkų bendrijos, perkančios elektros energiją bendrijų narių sodams, garažams ir (ar) jų bendroms reikmėms, taip pat daugiabučių gyvenamųjų namų arba bendrabučio tipo daugiabučių gyvenamųjų namų savininkų bendrijos arba minėtų namų jungtinės veiklos sutarties dalyvių įgalioti atstovai, arba minėtų namų patalpų savininkų bendrosios nuosavybės objektų administratoriai.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-11-02,
paskelbta TAR 2017-11-03, i. k. 2017-17441*

61.Kai prie elektros tinklų prijungiami asmenų elektros energiją gaminantys įrenginiai, kuriuose elektros energija bus naudojama ne tik savo reikmėms ir ūkio poreikiams tenkinti, o taip pat elektros energiją gaminančių vartotojų, kaip jie yra apibrėžti Elektros energetikos įstatymo 2 straipsnio 9 dalyje, sudariusių elektros energijos persiuntimo paslaugos ir (ar) pirkimo-pardavimo sutartis su operatoriumi ir (ar) tiekėju, elektros energiją gaminantys įrenginiai, tokiems elektros įrenginiams prijungti taikoma gamintojo elektros įrenginių prijungimo prie operatoriaus elektros tinklų tvarka. Elektros energiją gaminančių vartotojų, numatančių plėsti (įrengti) ne didesnės kaip 5 kW įrengtosios galios elektros energijos iš atsinaujinančių energijos išteklių gamybos pajėgumus, ir (ar) gaminti elektros energiją ne didesnės kaip 5 kW įrengtosios galios elektros energijos iš atsinaujinančių energijos išteklių gamybos įrenginiuose, elektros įrenginiai prie operatoriaus elektros tinklų prijungiami supaprastinta tvarka, numatyta šio Aprašo VIII skyriuje, laikantis šiame skyriuje numatytų pagrindinių prijungimo nuostatų.

*Papildyta punktu:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Punkto pakeitimai:*

*Nr. ,
2015-03-10,
paskelbta TAR 2015-03-12, i. k. 2015-03697*

*Nr. ,
2017-11-02,
paskelbta TAR 2017-11-03, i. k. 2017-17441*

7. Įrengti ir (ar) plėtoti elektros tinklus perdavimo ar skirstymo veiklos licencijose nurodytose teritorijose, taip pat jungti vartotojų ar gamintojų elektros įrenginius prie elektros tinklų turi teisę asmenys, turintys atitinkamas licencijas. Operatoriaus teisės aktų nustatyta tvarka organizuojamuose prijungimo ir statybos darbų pirkimuose turi teisę dalyvauti ir vartotojo (gamintojo) pasiūlyti rangovai, jei jie atitinka visus pirkimo dokumentuose nustatytus kvalifikacinius reikalavimus.

8. Elektros tinklai projektuojami, statomi ir (ar) įrengiami Statybos įstatymo ir (ar) Elektros įrenginių įrengimo bendrųjų taisyklių, patvirtintų Lietuvos Respublikos energetikos ministro 2012 m. vasario 3 d. įsakymu Nr. 1-22 „Dėl Elektros įrenginių įrengimo bendrųjų taisyklių patvirtinimo“ (toliau – Elektros įrenginių įrengimo bendrosios taisyklės), nustatyta tvarka.

*Punkto pakeitimai:*

*Nr. ,
2017-08-28,
paskelbta TAR 2017-08-29, i. k. 2017-13725*

9. Vartotojų elektros įrenginiai jungiami prie skirstomųjų tinklų, išskyrus atvejus, kai skirstomųjų tinklų operatorius, kurio elektros energijos skirstymo licencijoje nurodytoje teritorijoje yra vartotojo elektros įrenginiai, dėl nustatytų techninių arba eksploatacijos reikalavimų atsisako prijungti prie skirstomųjų tinklų minėtus asmens įrenginius. Skirstomųjų tinklų operatoriui dėl nustatytų techninių arba eksploatacijos reikalavimų atsisakius prijungti vartotojų elektros įrenginius prie skirstomųjų tinklų, jų elektros įrenginiai gali būti jungiami prie perdavimo tinklų.

10. Technines sąlygas, nustatančias privalomuosius elektros tinklų tiesimo, pertvarkymo ir (ar) plėtros reikalavimus, prijungiant vartotojo ar gamintojo elektros įrenginius prie operatoriaus elektros tinklų ar teikiant kitas šiame Apraše nustatytas paslaugas (toliau – prijungimo sąlygos), teisės aktų nustatyta tvarka išduoda perdavimo sistemos ar skirstomųjų tinklų operatorius priklausomai nuo to, prie kurio elektros tinklo jungiami vartotojo ar gamintojo elektros įrenginiai. Pageidaujant prijungti keletą vieno savininko objektų, esančių viename žemės sklype, tokie objektai yra prijungiami įrengiant vieną įvadą ir vieną apskaitos prietaisą, išskyrus šio punkto ketvirtojoje pastraipoje nurodytus atvejus.

Prijungiant vartotojo elektros įrenginius prie skirstomųjų tinklų operatoriaus elektros tinklų prijungimo sąlygos nurodomos prijungimo paslaugos sutartyje, išskyrus šio punkto trečioje pastraipoje nurodytus atvejus.

Skirstomųjų tinklų operatorius rengia prijungimo sąlygas kaip atskirą dokumentą Aprašo 14 punkto pirmojoje pastraipoje numatytais atvejais vartotojui išreiškus valią savo lėšomis rengti prijungimo prie elektros tinklų projektą, Aprašo 14 punkto antrojoje pastraipoje numatytais atvejais, taip pat kitais atvejais, kai to prašo vartotojas.

Viename žemės sklype esantiems keliems objektams vienam vartotojui įrengiami du apskaitos prietaisai, jeigu elektros energija bus naudojama skirtingiems tikslams, t. y. vienas apskaitos prietaisas fiksuos asmeniniams, šeimos ar namų ūkio poreikiams, nesusijusiems su ūkine komercine ar profesine veikla naudojamą elektros energiją, ir vienas – ūkinei komercinei ar profesinei veiklai naudojamą elektros energiją.

Tuo atveju, jeigu vartotojas ar gamintojas jungia savo įrenginius prie skirstomojo tinklo ir šio vartotojo ar gamintojo įrenginiams prijungti yra būtina atlikti plėtros, rekonstrukcijos, keitimo ar panašius techninio parengimo darbus perdavimo tinkle, skirstomųjų tinklų operatorius kreipiasi dėl prijungimo sąlygų į perdavimo sistemos operatorių dėl vartotojo ar gamintojo elektros įrenginių prijungimo, o perdavimo sistemos operatoriaus tuo pagrindu atliekami minėti darbai perdavimo tinkle yra laikomi sudėtine vartotojo ar gamintojo elektros įrenginių prijungimo paslaugos dalimi.

Paraiškos formą, dokumentus, kuriuos būtina pateikti su paraiška, ir jų pateikimo būdą nustato operatoriai. Paraiška dėl prijungimo prie elektros tinklų laikoma tinkamai pateikta, kai vartotojas, gamintojas ar kitas suinteresuotas asmuo pateikia operatoriui privalomuosius prijungimo dokumentus.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2017-08-28,
paskelbta TAR 2017-08-29, i. k. 2017-13725*

*Nr. ,
2017-11-02,
paskelbta TAR 2017-11-03, i. k. 2017-17441*

11. Vartotojas ar gamintojas turi pateikti operatoriui visus duomenis, reikalingus elektros įrenginių prijungimui įvertinti. Operatorius ir vartotojas (gamintojas) bendradarbiauja ieškant optimalaus techninio sprendimo (derinant projektuojamų elektros tinklų trasas su žemių savininkais, servituto nustatymo sutarčių pasirašymo klausimus). Operatorius, esant būtinumui, turi teisę tikslinti išduotas ar prijungimo paslaugos sutartyje nurodytas prijungimo sąlygas, jei šioms prijungimo sąlygoms vykdyti neišduotas statybą leidžiantis dokumentas (kai jis privalomas pagal teisės aktus). Jei statybą leidžiantis dokumentas neprivalomas, prijungimo sąlygos gali būti tikslinamos iki projekto suderinimo teisės aktų nustatyta tvarka.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

12. Kai prijungtų elektros įrenginių, skirstymo ir (ar) perdavimo tinklo techniniams parametrams užtikrinti ir (ar) pagerinti reikalinga įrengti ir (ar) rekonstruoti esamus operatoriaus elektros įrenginius (330 kV, 110 kV, 35 kV, 10 kV, 0,4 kV oro ar kabelių linijas, 330/110/10 kV, 110/35/10(6) kV, 110/10(6) kV, 35/10 kV transformatorių pastotes ir kt.) ir tai nėra tiesiogiai nustatyta šio Aprašo 1.1–1.5 papunkčiuose nurodytais atvejais, perdavimo sistemos ir skirstomųjų tinklų operatoriai plečia jų prižiūrimus įrenginius savo lėšomis. Šio Aprašo 1.1–1.5 papunkčiuose nurodytais atvejais elektros įrenginių įrengimas ar rekonstravimas atliekami šiame Apraše nustatyta vartotojų, gamintojų elektros įrenginių prijungimo tvarka ir sąlygomis, vartotojui, gamintojui ar kitiems asmenims sumokėjus prijungimo paslaugos įmoką operatoriui (-iams) pagal prijungimo paslaugos sutartį.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

13. Vartotojų ir gamintojų elektros įrenginių prijungimą prie operatoriaus elektros tinklų prijungimo paslaugos sutartyje nustatytais terminais šiam prijungimui reikalingą operatoriaus elektros tinklų plėtrą iki elektros tinklų nuosavybės ribos tarp operatoriaus ir vartotojo ar gamintojo bei su tuo susijusius projektavimo darbus (susijusius su vartotojo ar gamintojo elektros įrenginių prijungimu prie operatoriaus elektros tinklų ir apimančius visus teisės aktuose nustatytus projekto rengimo veiksmus, įskaitant ir projekto, sąmatos rengimą, jų derinimą, statybą leidžiančių dokumentų ir kitų reikalingų leidimų, pritarimų ar sutikimų gavimą) ir statybos ir elektros tinklų tiesimo darbus organizuoja ir koordinuoja operatorius, išskyrus šio Aprašo 14 punkte nustatytą atvejį, kai projektavimo darbus atlieka vartotojas ar gamintojas. Vartotojo ar gamintojo įrenginiams prijungti prie elektros tinklų reikalingą vartotojo ar gamintojo elektros įrenginių įrengimą ir plėtrą iki elektros tinklų nuosavybės ribos tarp operatoriaus ir vartotojo (gamintojo) bei su tuo susijusius darbus organizuoja ir koordinuoja vartotojas ar gamintojas.

14. Projektavimo darbus, susijusius su esamo vartotojo elektros įrenginių, prijungtų prie skirstomųjų tinklų leistinosios naudoti galios didinimu ar mažinimu, elektros energijos tiekimo patikimumo kategorijos keitimu ar įrengtojo vienfazio atvado keitimu trifaziu ar trifazio atvado keitimu vienfaziu bei vartotojo elektros įrenginių prijungimu prie skirstomųjų tinklų operatoriaus elektros tinklų ir šiam prijungimui reikalingą perdavimo sistemos ir skirstomųjų tinklų operatorių elektros tinklų plėtrą iki elektros tinklų nuosavybės ribos tarp skirstomųjų tinklų operatoriaus ir vartotojo, organizuoja ir koordinuoja skirstomųjų tinklų operatorius. Šių paslaugų sąnaudos įskaičiuojamos į prijungimo paslaugos sąnaudas, kurias vartotojas apmoka Elektros energetikos įstatymo 67 straipsnyje nustatyta tvarka.

Visų kitų vartotojų ir gamintojų elektros įrenginių prijungimo prie operatoriaus elektros tinklų, įskaitant atvejus, kai projektuojami operatoriaus elektros įrenginiai bus įrengiami vartotojo statiniuose, taip pat laikino vartotojų elektros įrenginių prijungimo prie operatoriaus elektros tinklų, projektavimo darbų rengimo ir derinimo procedūras, vadovaudamiesi operatoriaus parengtomis prijungimo sąlygomis, vykdo vartotojai ir gamintojai.

Vartotojui ar gamintojui pageidaujant, suderinus su operatoriumi ir sudarius prijungimo paslaugos sutartį, operatoriaus elektros tinklų dalies projektavimo darbus, pagal vartotojo ar gamintojo pateiktus privalomuosius statinio projekto rengimo dokumentus, ir derinimo procedūras, susijusias su valstybinės svarbos energetikos objektų, esančių valstybei svarbių ekonominių projektų teritorijose ir (ar) valstybinės svarbos energetikos objektų, skirtų valstybei svarbių ekonominių projektų įgyvendinimo metu sukurtai (kuriamai) infrastruktūrai ir (ar) statiniams aptarnauti, prijungimą prie operatoriaus elektros tinklų organizuoja ir vykdo statybos užbaigimo procedūras operatorius. Šių paslaugų sąnaudos įskaičiuojamos į prijungimo paslaugos sąnaudas, kurias vartotojas ar gamintojas apmoka Elektros energetikos įstatymo 67 straipsnyje nustatyta tvarka.

Šio Aprašo nustatytais atvejais operatoriaus parengtas arba vartotojo ar gamintojo operatoriui pateikiamas operatoriaus elektros tinklų dalies projektas turi atitikti Elektros įrenginių įrengimo bendrųjų taisyklių reikalavimus, statybos techninio reglamento STR 1.04.04:2017 „Statinio projektavimas, projekto ekspertizė“ (kai projektuojami nekilnojamieji elektros energetikos įrenginiai ir (ar) projektai), kitų galiojančių teisės aktų reikalavimus ir turi būti suderintas teisės aktų nustatyta tvarka, statinio statybos atveju turi būti gauti statinio statybą leidžiantys dokumentai. Tuo atveju, kai projektą operatoriui pateikia vartotojas ar gamintojas, projektas turi būti perduodamas šalims pasirašius priėmimo–perdavimo dokumentą, nurodžius perduodamų bylų kiekį bei perdavimo datą arba kita operatoriaus nustatyta tvarka.

Skirstomųjų tinklų operatorius ne vėliau kaip per 5 darbo dienas patikrina ir suderina šio Aprašo nustatytais atvejais vartotojo (gamintojo) parengtą elektros įrenginių įrengimo ir (ar) rekonstravimo darbų projektą. Kai elektros įrenginių įrengimo ir (ar) rekonstravimo darbų projekte numatyta skirstomųjų punktų statyba ir (ar) rekonstravimas, skirstomųjų tinklų operatorius projektą suderina ne vėliau kaip per 15 darbo dienų. Skirstomųjų tinklų operatorius ne vėliau kaip per 4 darbo dienas nuo projekto gavimo gali paprašyti vartotojo per operatoriaus nustatytą terminą pateikti trūkstamą informaciją ir (ar) dokumentus. Vartotojui pateikus trūkstamą informaciją ir (ar) papildomus dokumentus, skirstomųjų tinklų operatorius ne vėliau kaip per 3 darbo dienas suderina projektą.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2014-05-26,
paskelbta TAR 2014-05-29, i. k. 2014-05834*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-01-17,
paskelbta TAR 2017-01-17, i. k. 2017-01007*

*Nr. ,
2017-08-28,
paskelbta TAR 2017-08-29, i. k. 2017-13725*

15. Tuo atveju, jeigu operatoriui kyla pagrįstų abejonių dėl vartotojo ar gamintojo statuso ir (ar) vartotojo ar gamintojo vykdomos veiklos pobūdžio (t. y. ar elektros energija nebus vartojama poreikiams, susijusiems su ūkine komercine ar profesine veikla), operatorius turi teisę paprašyti vartotojo pateikti rašytinį patvirtinimą dėl šiais elektros įrenginiais tiekiamos elektros energijos vartojimo asmeniniams, šeimos ar namų ūkio poreikiams.

16. Vartotojas ar gamintojas savo lėšomis atlieka jam priklausančio objekto vidaus elektros instaliacijos ir kitus elektros montavimo darbus iki nuosavybės su operatoriaus elektros tinklais ribos, parengia šiems darbams atlikti būtinus techninius dokumentus ir gauna Valstybinės energetikos inspekcijos prie Energetikos ministerijos (toliau – Valstybinė energetikos inspekcija) išduotą Elektros įrenginių techninės būklės patikrinimo pažymą arba kito kompetentingo asmens, kuriam suteikta tokia teisė, išduotą dokumentą apie vartotojui ar gamintojui nuosavybės teise priklausančių ar kitu teisėtu pagrindu valdomų elektros įrenginių techninės būklės atitiktį teisės aktų reikalavimams.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2016-03-23,
paskelbta TAR 2016-03-23, i. k. 2016-05804*

17. Elektros tinklų nuosavybės riba tarp operatoriaus ir vartotojo (gamintojo) elektros įrenginių nurodoma elektros tinklo nuosavybės ribų akte, jei nuosavybės riba neatitinka Elektros energijos tiekimo ir naudojimo taisyklių, patvirtintų Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“ (toliau – Elektros energijos tiekimo ir naudojimo taisyklės), 11.6 papunktyje ar 12 punkte nustatytų atvejų. Jei nuosavybės riba atitinka Elektros energijos tiekimo ir naudojimo taisyklių 11.6 papunktyje ar 12 punkte nustatytus atvejus, tuomet elektros tinklų nuosavybės riba nurodoma prijungimo sąlygose ir (ar) vartotojo ir operatoriaus sudarytoje prijungimo paslaugos sutartyje bei elektros energijos persiuntimo paslaugos ir (ar) pirkimo-pardavimo sutartyse. Nustatant elektros tinklų nuosavybės ribas, vadovaujamasi principais, išdėstytais Elektros energijos tiekimo ir naudojimo taisyklėse. Komercinė elektros energijos apskaita esant techninėms galimybėms įrengiama elektros tinklų nuosavybės tarp operatoriaus ir vartotojo (gamintojo) riboje.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-11-02,
paskelbta TAR 2017-11-03, i. k. 2017-17441*

171. Prijungiant elektros energiją gaminančių vartotojų, nurodytų šio Aprašo 61 punkte, elektros įrenginius prie operatoriaus elektros tinklų, nustatytuose elektros apskaitos prietaiso įrengimo taškuose, elektros apskaitos prietaisus ir automatizuotos elektros energijos apskaitos sistemos įrangą savo lėšomis įrengia, integruoja į automatizuotą elektros energijos apskaitos sistemą, prižiūri ar keičia operatorius.

*Papildyta punktu:*

*Nr. ,
2017-11-02,
paskelbta TAR 2017-11-03, i. k. 2017-17441*

18. Teikiant naujųjų vartotojų elektros įrenginių prijungimo paslaugą, prijungiant vartotojo elektros įrenginius prie operatorių elektros tinklų vienfaziu atvadu, leistinoji naudoti galia turi būti ne mažesnė kaip 3 kW, trifaziu atvadu – ne mažesnė kaip 5 kW, jei šalys nesusitaria kitaip. Nuosavybės tarp operatoriaus ir vartotojo (gamintojo) riboje pagal elektros energijos pirkimo–pardavimo sutartyje nustatytą leistinąją naudoti galią, vadovaujantis energetikos ministro įsakymu patvirtintų Elektros įrenginių įrengimo bendrųjų taisyklių nuostatomis, įrengiamas atitinkamą galią naudoti leidžiantis įtaisas (automatinis jungiklis, saugiklis).

19. Nesant dokumentų, kuriuose nustatyta leistinoji naudoti galia, ji prilyginama 3 kW, kai vartotojo elektros įrenginiai prijungti vienfaziu atvadu, 5 kW – trifaziu atvadu.

20. Nustatoma, kad prijungimo paslauga laikoma atlikta (užbaigta), kai yra faktiškai atlikta prijungimo paslaugos sutartyje nustatyta konkrečiam prijungimui reikalinga operatoriaus elektros tinklų plėtra iki elektros tinklų nuosavybės ribos tarp operatoriaus ir vartotojo (gamintojo), atlikti kiti vartotojo ar gamintojo elektros įrenginiams prijungti prie elektros tinklų reikalingi darbai ir teisės aktų nustatyta tvarka yra atliktos statybos užbaigimo procedūros (kai jos yra privalomos pagal teisės aktus) arba sudaromas (pasirašomas) atliktų darbų priėmimo–perdavimo aktas (kai statybos užbaigimo procedūros netaikomos) bei įrengtas elektros energijos apskaitos prietaisas ir įjungta įtampa operatoriaus elektros tinkluose, prie kurių prijungiami vartotojo elektros įrenginiai.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

21. Teritorijų planavimo dokumentų rengėjas (savivaldybė, investuotojas ar kt.), teisės aktų nustatyta tvarka rengdamas teritorijų planavimo dokumentą, privalo numatyti elektros įrenginių įrengimo vietas ir inžinerinius koridorius elektros tinklų linijoms nuo prisijungimo taško prie esamų skirstomųjų tinklų, įskaitant ir teritorijas už planuojamos teritorijos ribų. Rengiant detalųjį planą nustatyta tvarka turi būti nustatomos ir elektros tinklams tiesti žeme naudojimosi sąlygos. Tuo atveju, jeigu teritorijos detalusis planas nerengiamas, vartotojo statiniams statybą leidžiantis dokumentas išduodamas tik nustatyta tvarka parengus elektros tinklų projektą.

22. Kai vartotojų elektros įrenginiams prijungti reikia atlikti žemės sklypo (sklypų) vertikalųjį lyginimą, jį atlieka sklypų savininkai, valdytojai ir (ar) naudotojai.

23. Draudžiama savavališkai prijungti elektros įrenginius prie operatoriaus elektros tinklų.

231. Operatorius, įgyvendindamas Elektros energetikos įstatymo 75 straipsnyje ir šiame Apraše numatytas jam priskirtas funkcijas – elektros įrenginių projektavimo bei prijungimo organizavimą ir koordinavimą, turi teisę iš valstybės registrų rinkti asmenų duomenis, siekiant nustatyti žemės sklypų, kuriuose yra galimybė tiesti elektros tinklus, įrengti elektros įrenginius, savininkus. Tokie duomenys renkami rengiant elektros įrenginių įrengimo projektus, vykdant projektų derinimą, vertinimą, vykdymo priežiūrą bei teikiant prijungimo prie elektros tinklų paslaugą. Tokie duomenys gali būti teikiami projektavimo ir (ar) prijungimo paslaugą operatoriui teikiantiems asmenims. Renkant duomenis šiame punkte nurodytais tikslais, sklypų savininkai apie jų duomenų rinkimą atskiru pranešimu neinformuojami.

*Papildyta punktu:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

**III SKYRIUS**

**VARTOTOJŲ ELEKTROS ĮRENGINIŲ PRIJUNGIMO TVARKA IR TERMINAI**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

24. Vartotojų elektros įrenginiai prie operatorių elektros tinklų prijungiami vartotojų prašymu. Vartotojas, pageidaujantis prijungti atitinkamos galios elektros įrenginius prie operatoriaus elektros tinklų, teikia operatoriaus nustatytos formos paraišką.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

25. Vartotojui pateikus nustatytos formos paraišką, operatorius parengia prijungimo prie elektros tinklų paslaugai teikti dokumentus. Skirstomųjų tinklų operatorius, Aprašo 10 punkto trečiojoje pastraipoje numatytais atvejais, elektros įrenginių prijungimo sąlygas vartotojui išduoda per 3 darbo dienas nuo vartotojo paraiškos tinkamo pateikimo dienos, kai vartotojo elektros įrenginių leistinoji naudoti galia yra ne didesnė kaip 250 kW. Jeigu vartotojo elektros įrenginių leistinoji naudoti galia yra didesnė kaip 250 kW, skirstomųjų tinklų operatorius elektros įrenginių prijungimo sąlygas vartotojui išduoda per 5 darbo dienas, išskyrus Aprašo 27.7 papunktyje numatytus atvejus bei atvejus, kai dėl vartotojo elektros įrenginių prijungimo reikalingi pakeitimai perdavimo tinkle, tuomet prijungimo sąlygos išduodamos per 15 darbo dienų. Perdavimo sistemos operatorius elektros įrenginių prijungimo sąlygas vartotojui ar skirstomųjų tinklų operatoriui išduoda per 10 darbo dienų nuo paraiškos tinkamo pateikimo dienos.

Skirstomųjų tinklų operatoriaus išduotos prijungimo sąlygos galioja 1 metus. Jeigu per 1 metus po prijungimo sąlygų išdavimo vartotojas nepasirašo prijungimo paslaugos sutarties su operatoriumi arba per 1 metus yra neparengiamas operatoriaus elektros įrenginių įrengimo ir (ar) rekonstravimo projektas, prijungimo sąlygos laikomos negaliojančiomis.

Perdavimo sistemos operatoriaus vartotojui išduotos prijungimo sąlygos galioja 5 metus nuo jų išdavimo dienos, jeigu statybą leidžiantis dokumentas negautas. Gavus statybą leidžiantį dokumentą perdavimo tinklo daliai, prijungimo sąlygos galioja iki statybą leidžiančio dokumento galiojimo pabaigos.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-08-28,
paskelbta TAR 2017-08-29, i. k. 2017-13725*

*Nr. ,
2017-11-02,
paskelbta TAR 2017-11-03, i. k. 2017-17441*

26. Operatorius parengia prijungimo paslaugos sutarties projektą ir pateikia jį vartotojui pasirašyti ne vėliau kaip per 5 darbo dienas:

26.1. nuo prijungimo paslaugos paraiškos gavimo dienos, kai projektas nereikalingas arba kai projektą rengia operatorius;

26.2. nuo vartotojo parengto ir teisės aktų nustatyta tvarka bei sąlygomis su visomis atsakingomis institucijomis suderinto projekto pateikimo operatoriui dienos, kai vadovaujantis šio Aprašo 14 ir 33 punktų nuostatomis projektą rengia vartotojas;

26.3. nuo statybą leidžiančio dokumento ar kitų dokumentų (ūkininko sodybos vietos parinkimo projektas, ir pan.), patvirtinančių būsimų statinių teisėtumą, pateikimo dienos, kai operatorius rengia prijungimo paslaugos sutartį ir vartotojo objekto statybai reikalingas statybą leidžiantis dokumentas.

*Papildyta papunkčiu:*

*Nr. ,
2017-11-02,
paskelbta TAR 2017-11-03, i. k. 2017-17441*

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2017-08-28,
paskelbta TAR 2017-08-29, i. k. 2017-13725*

27. Vartotojo elektros įrenginiai prie elektros tinklų prijungiami prijungimo paslaugos sutartyje nurodytu terminu, kuris, jei šalys nesusitaria kitaip, kaip tai numato šio Aprašo 28.1 papunktis, negali būti ilgesnis kaip:

27.1. 25 kalendorinės dienos nuo prijungimo paslaugos sutarties įsigaliojimo ir prijungimo įmokos įskaitymo į prijungimo paslaugos sutartyje nurodytą operatoriaus sąskaitą dienos, kai vartotojo įrenginiams prijungti reikia įrengti ar pakeisti įvadinius komutacinius aparatus (įrenginius), apskaitos spintas, skirstomąsias apskaitos spintas, jų prijungimui netiesiant elektros linijų horizontalia kryptimi (t. y. atlikti darbus, nesusijusius su elektros tinklo tiesimu), ir nereikia rengti elektros tinklų projekto;

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

27.2. 40 kalendorinių dienų nuo prijungimo paslaugos sutarties įsigaliojimo ir prijungimo įmokos įskaitymo į prijungimo paslaugos sutartyje nurodytą operatoriaus sąskaitą dienos, kai prijungimo paslaugos išlaidos (pagal projekte nurodytą sąmatinę vertę) neviršija 35 000 eurų be PVM ir yra parinktas metinis rangovas prijungimo darbams atlikti bei vartotojas pageidauja pats parengti elektros įrenginių įrengimo ir (ar) rekonstravimo darbų projektą ir sąmatą. Tuo atveju, jei elektros įrenginių įrengimo ir (ar) rekonstravimo darbų projektą ir sąmatą parengia operatorius, nustatomas 85 kalendorinių dienų terminas nuo prijungimo paslaugos sutarties įsigaliojimo ir prijungimo įmokos įskaitymo į prijungimo paslaugos sutartyje nurodytą operatoriaus sąskaitą dienos;

*Punkto pakeitimai:*

*Nr. ,
2017-08-28,
paskelbta TAR 2017-08-29, i. k. 2017-13725*

*Nr. ,
2017-11-02,
paskelbta TAR 2017-11-03, i. k. 2017-17441*

27.3. 45 kalendorinės dienos nuo prijungimo darbų rangos sutarties pasirašymo su viešąjį pirkimą laimėjusiu rangovu, kai prijungimo paslaugos išlaidos (pagal projekte nurodytą sąmatinę vertę) neviršija 35 000 eurų be PVM, kai prijungimo darbams atlikti operatorius organizuoja viešąjį darbų pirkimą;

27.4. 60 kalendorinių dienų nuo prijungimo darbų rangos sutarties pasirašymo su viešąjį pirkimą laimėjusiu rangovu, kai prijungimo paslaugos išlaidos (pagal projekte nurodytą sąmatinę vertę) viršija 35 000 eurų be PVM, bet neviršija 50 000 eurų be PVM ir vartotojas pageidauja pats parengti elektros įrenginių įrengimo ir (ar) rekonstravimo darbų projektą ir sąmatą. Tuo atveju, jei elektros įrenginių įrengimo ir (ar) rekonstravimo darbų projektą ir sąmatą parengia operatorius, nustatomas 120 kalendorinių dienų nuo projektavimo darbų paslaugos sutarties pasirašymo su viešąjį pirkimą laimėjusiu rangovu terminas;

27.5. 90 kalendorinių dienų nuo prijungimo darbų rangos sutarties pasirašymo su viešąjį pirkimą laimėjusiu rangovu, kai prijungimo paslaugos išlaidos (pagal projekte nurodytą sąmatinę vertę) viršija 50 000 eurų be PVM ir vartotojas pageidauja pats parengti elektros įrenginių įrengimo ir (ar) rekonstravimo darbų projektą ir sąmatą. Tuo atveju, jei elektros įrenginių įrengimo ir (ar) rekonstravimo darbų projektą ir sąmatą parengia operatorius, nustatomas 150 kalendorinių dienų nuo projektavimo darbų paslaugos sutarties pasirašymo su viešąjį pirkimą laimėjusiu rangovu terminas;

27.6. 150 kalendorinių dienų nuo prijungimo darbų rangos sutarties pasirašymo su viešąjį pirkimą laimėjusiu rangovu ir įmokos atitinkamos dalies įskaitymo į prijungimo paslaugos sutartyje nurodytą operatoriaus sąskaitą, kai prijungimo paslaugos išlaidos (pagal projekte nurodytą sąmatinę vertę) viršija 50 000 eurų be PVM ir vartotojo elektros įrenginiai jungiami prie elektros perdavimo tinklo (įskaitant vartotojo prijungimui reikalingus atlikti plėtros, rekonstrukcijos, keitimo ar panašius techninio parengimo darbus perdavimo tinkle kaip nustatyta šio Aprašo 10 punkte);

27.7. 12 mėn. nuo prijungimo darbų rangos sutarties pasirašymo su viešąjį pirkimą laimėjusiu rangovu, kai prijungimo darbams atlikti operatorius organizuoja viešąjį darbų pirkimą ir kai prijungtų elektros įrenginių, skirstymo ir (ar) perdavimo tinklo techniniams parametrams užtikrinti ir (ar) pagerinti reikia įrengti ir (ar) rekonstruoti 330 kV, 110 kV, 35 kV oro ar kabelių linijas, 330/110/10 kV, 110/35/10(6) kV, 110/10(6) kV, 35/10 kV transformatorių pastotes ir skirstomuosius punktus, išskyrus atvejus, kai sutarties pasirašymo momentu nėra parengto vartotojo elektros įrenginių prijungimo prie elektros tinklų projekto ir nėra galimybės nurodyti tikslaus vartotojo elektros įrenginių prijungimo termino, taip pat ilgesnį darbų vykdymo terminą lemia darbų atlikimo sezoniškumas, vykdomo projekto specifika ir mastas bei kitos nuo operatoriaus nepriklausančios objektyvios priežastys.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

28. Operatoriaus ir vartotojo pasirašomoje prijungimo paslaugos sutartyje nustatoma:

28.1. vartotojo elektros įrenginių prijungimo prie operatoriaus elektros tinklų terminas, kuris negali būti ilgesnis už terminą, nurodytą šio Aprašo 27 punkte. Prijungimo paslaugos sutarties priede gali būti įforminamas šalių sutartas ilgesnis prijungimo terminas, kai jį lemia būtinas papildomas projekto derinimas su trečiaisiais asmenimis, servitutų nustatymas, darbų atlikimo sezoniškumas, vykdomo projekto specifika ir mastas bei kitos nuo operatoriaus nepriklausančios objektyvios priežastys;

28.2. prijungimo įmoka ar jos preliminarus dydis arba prijungimo įmokos apskaičiavimo tvarka tais atvejais, kai prijungimo paslaugos sutarties sudarymo metu nėra galimybės nustatyti prijungimo įmokos dydžio;

28.3. vartotojo įsipareigojimai dėl prijungimo įmokos mokėjimo sąlygų ir termino bei prijungimo įmokos perskaičiavimo tvarka, jei sutarties pasirašymo dieną nėra galimybės nustatyti tikslų prijungimo įmokos dydį ir sutartyje nurodytas preliminarus prijungimo įmokos dydis;

28.4. operatoriaus atsakomybė už prijungimo paslaugos sutartyje nustatytų prijungimo terminų ir kitų sąlygų nesilaikymą;

28.5. vartotojo atsakomybė už prijungimo paslaugos sutartyje nustatytų mokėjimo terminų ir kitų sąlygų nesilaikymą;

28.6. Elektros energijos persiuntimo paslaugos sutarties specialiosios sąlygos. Persiuntimo paslaugos sutarties specialiosios sąlygos įsigalioja atlikus prijungimo paslaugos teikimą (t. y. įjungus įtampą vartotojo elektros įrenginiams). Persiuntimo paslaugos sutarties bendrosios sąlygos skelbiamos operatoriaus interneto svetainėje.

*Papildyta punktu:*

*Nr. ,
2016-03-23,
paskelbta TAR 2016-03-23, i. k. 2016-05804*

281. Naujų vartotojų, kurių elektros įrenginiai pirmą kartą prijungiami prie skirstomųjų tinklų, kurių leistinoji naudoti galia yra didesnė kaip 1 MW (išskyrus prijungiant gyvenamosios paskirties pastatų elektros įrenginius prie skirstomųjų tinklų), ir kurie ketina įsipareigoti 10 metų nuo elektros energijos persiuntimo paslaugos sutarties įsigaliojimo momento nemažinti leistinosios naudoti galios, operatoriaus ir vartotojo pasirašomoje prijungimo paslaugos sutartyje nustatoma:

281.1. vartotojo įsipareigojimas 10 metų nuo elektros energijos persiuntimo paslaugos sutarties įsigaliojimo momento nemažinti leistinosios naudoti galios;

281.2. prijungimo įmoka ar jos preliminarus dydis, apskaičiuoti pagal Elektros energetikos įstatymo 67 straipsnio 7 dalies 2 punkte nurodytą sąnaudų paskirstymo tvarką, arba prijungimo įmokos apskaičiavimo tvarka tais atvejais, kai prijungimo paslaugos sutarties sudarymo metu nėra galimybės nustatyti prijungimo įmokos;

281.3. prijungimo įmokos perskaičiavimo tvarka, jei vartotojas sumažina leistinąją naudoti galią nepraėjus 10 metų nuo elektros energijos persiuntimo paslaugos sutarties įsigaliojimo, numatant, kad vartotojas už proporcingai sumažintą leistinają naudoti galią privalo apmokėti 100 procentų prijungimo įmokos, įvertinus vartotojo jau sumokėtą prijungimo įmoką;

281.4. kiti šio Aprašo 28 punkte nustatyti reikalavimai.

*Papildyta punktu:*

*Nr. ,
2017-11-02,
paskelbta TAR 2017-11-03, i. k. 2017-17441*

29. Prijungimo paslaugos sutartis gali būti sudaroma raštu arba, esant techninėms galimybėms, elektroninių ryšių priemonėmis, identifikavus sutartį sudarantį asmenį, įskaitant identifikavimą, atliekamą pagal mokėjimo įstaigų mokėjimo operacijų duomenis. Sudarant ir vykdant elektros įrenginių prijungimo paslaugos sutartis vadovaujamasi teisingumo, sąžiningumo, šalių bendradarbiavimo, vartotojų ir gamintojų nediskriminavimo ir lygiateisiškumo principais.

Prijungimo paslaugos sutartis įsigalioja jos sudarymo dieną (jei šalys sutartį pasirašo ne tą pačią dieną, sutartis laikoma sudaryta ir įsigalioja vartotojo ar gamintojo pasirašymo dieną), jeigu nenurodoma vėlesnė jos įsigaliojimo data. Sudaryta prijungimo paslaugos sutartis galioja iki visų šalių prisiimtų įsipareigojimų įvykdymo ar sutarties pasibaigimo kitais Civilinio kodekso, Elektros energetikos įstatymo, šio Aprašo nustatytais pagrindais. Kai sutartis sudaroma vartotoją identifikuojant pagal mokėjimo įstaigos mokėjimo operacijos duomenis, turi būti laikomasi Civiliniame kodekse Nuotolinėms sutartims nustatytų reikalavimų, o tokiu būdu sudaryta sutartis įsigalioja nuo vartotojo sumokėtos prijungimo paslaugos įmokos, arba teisės aktuose apibrėžtais atvejais – įmokos dalies, įskaitymo į sutartyje nurodytą operatoriaus banko sąskaitą dienos.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

30. Vartotojas, pageidaujantis pakeisti vienfazį atvadą trifaziu ar trifazį atvadą vienfaziu, padidinti ar sumažinti nustatytą leistinąją naudoti galią ir (ar) pakeisti aprūpinimo elektros energija patikimumo kategoriją, pateikia operatoriui jo nustatytos formos paraišką. Šią paraišką operatoriui gali pateikti ir objekto nuomininkas ar kitas teisėtas objekto valdytojas gavęs (elektroniniu ar kitu būdu) savininko sutikimą.

*Punkto pakeitimai:*

*Nr. ,
2017-08-28,
paskelbta TAR 2017-08-29, i. k. 2017-13725*

31. Vartotojui pateikus operatoriui paraišką prijungti jo elektros įrenginius šio Aprašo 30 punkte nustatytais atvejais, darbai vykdomi pagal operatoriaus teisės aktų nustatyta tvarka išduotas ar prijungimo paslaugos sutartyje nurodytas prijungimo sąlygas šio Aprašo 13, 14, 32, 33 ir 34 punktuose nustatyta tvarka ir sąlygomis.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2017-11-02,
paskelbta TAR 2017-11-03, i. k. 2017-17441*

32. Vartotojas ar gamintojas pateikia operatoriui nustatytos formos paraišką ir teisės aktų nustatytus privalomuosius prijungimo dokumentus bei sudaro su operatoriumi prijungimo paslaugos sutartį. Prireikus gali būti sudaroma ir atskira sutartis dėl projekto rengimo. Prijungimo paslaugos sutartyje nustatytomis sąlygomis ir terminais vartotojas ar gamintojas sumoka operatoriui įmoką už elektros įrenginių prijungimo paslaugą. Projektas įgyvendinamas prijungimo paslaugos sutartyje nustatytomis sąlygomis. Vartotojų ir gamintojų elektros įrenginiams prijungti prie operatoriaus elektros tinklų reikalingus statybos ir (ar) tiesimo darbus operatorius pradeda organizuoti vartotojui ar gamintojui pateikus statinio (įrenginio) statybą leidžiantį dokumentą (jei jis privalomas pagal teisės aktus).

33. Šio Aprašo 14 punkto pirmojoje ir trečiojoje pastraipose nurodytas vartotojas pagal operatoriaus parengtas prijungimo sąlygas teisės aktų nustatyta tvarka turi teisę pats savo lėšomis parengti elektros įrenginių įrengimo ir (ar) rekonstravimo projektą ir sąmatą. Šio Aprašo 14 punkto antrojoje pastraipoje nurodytiems vartotojams pageidaujant, elektros įrenginių įrengimo ir (ar) rekonstravimo projektus ir sąmatas šių vartotojų lėšomis gali parengti operatorius, prie kurio elektros tinklų tiesiogiai jungiami vartotojų elektros įrenginiai.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-08-28,
paskelbta TAR 2017-08-29, i. k. 2017-13725*

34. Nustatant prijungimo įmoką, operatoriaus ar vartotojo (gamintojo) (kai šio Aprašo 14 ir 33 punktuose nustatyta tvarka projekto rengimą savo lėšomis organizuoja vartotojas ar gamintojas) patirtos ir jiems atlygintinos projekto ir sąmatos rengimo sąnaudos yra nustatomos vadovaujantis Elektros energijos įrenginių prijungimo prie elektros tinklų įkainių nustatymo metodika, patvirtinta Valstybinės kainų ir energetikos kontrolės komisijos (toliau – Komisija).

*Punkto pakeitimai:*

*Nr. ,
2017-08-28,
paskelbta TAR 2017-08-29, i. k. 2017-13725*

35. Vartotojo ar gamintojo elektros įrenginiai prie elektros tinklų prijungiami tik tada, kai operatorius yra atlikęs (užbaigęs) prijungimo paslaugos teikimą (t. y. atlikęs šio Aprašo 20 punkte nustatytus darbus, o vartotojas ar gamintojas, vadovaudamasis energetikos ministro įsakymu patvirtintomis Elektros įrenginių įrengimo bendrosiomis taisyklėmis ir Elektros linijų ir instaliacijos įrengimo taisyklėmis ir kitais teisės aktais, nustatančiais elektros įrenginių įrengimo reikalavimus, yra įrengęs savo elektros įrenginius, įvykdęs šiame Apraše, prijungimo paslaugos sutartyje ir prijungimo sąlygose nustatytus reikalavimus, gavęs Valstybinės energetikos inspekcijos išduotą Elektros įrenginių techninės būklės patikrinimo pažymą ar kito kompetentingo asmens, kuriam suteikta tokia teisė, išduotą dokumentą, liudijantį apie vartotojui ar gamintojui nuosavybės teise priklausančių ar kitu teisėtu pagrindu valdomų elektros įrenginių techninės būklės atitiktį teisės aktų reikalavimams, visiškai atsiskaitęs su operatoriumi už suteiktas paslaugas prijungimo paslaugos sutartyje nustatytais terminais ir sudaręs su operatoriumi elektros energijos persiuntimo ar perdavimo paslaugos sutartį (nebuitinio vartotojo atveju) ar su tiekėju elektros energijos pirkimo–pardavimo sutartį (buitinio vartotojo atveju),  taip pat, jungiantis prie perdavimo tinklo, balansavimo elektros energijos pirkimo–pardavimo sutartį su perdavimo sistemos operatoriumi ar kitu balansavimo energijos tiekėju.

Operatorius negali atsisakyti prijungti vartotojo ar gamintojo elektros įrenginius prie savo elektros tinklų, jeigu vartotojas ar gamintojas įvykdė šiame Apraše ir prijungimo paslaugos sutartyje nustatytas prijungimo sąlygas. Skirstomųjų tinklų operatorius ne vėliau kaip per 2 kalendorines dienas, o perdavimo sistemos operatorius ne vėliau kaip per 3 darbo dienas nuo anksčiau nurodytų reikalavimų įvykdymo prijungia (įjungia įtampą) jų elektros įrenginius prie savo elektros tinklų.

Tuo atveju, kai operatorius jau yra atlikęs (užbaigęs) prijungimo paslaugos teikimą, o nebuitiniai vartotojai, kurių objektuose elektros energija bus perkama ne asmeniniams, šeimos ar namų ūkio poreikiams tenkinti, neįvykdo šio punkto pirmojoje pastraipoje nurodytų sąlygų per 30 kalendorinių dienų nuo vartotojo elektros įrenginių prijungimo paslaugos atlikimo (užbaigimo) dienos, šie nebuitiniai vartotojai privalo operatoriui kas mėnesį atsiskaityti už galios dedamąją pagal elektros energijos persiuntimo paslaugos kainų ir jų taikymo tvarką už visą prijungimo paslaugos sutartyje nurodytą naujai prijungiamą leistinąją naudoti galią.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-08-28,
paskelbta TAR 2017-08-29, i. k. 2017-13725*

*Nr. ,
2017-11-02,
paskelbta TAR 2017-11-03, i. k. 2017-17441*

36. Operatoriai vartotojų, kurių nekilnojamasis turtas bus (yra) registruotas esamuose ir statomuose daugiabučiuose gyvenamuosiuose namuose arba bendrabučio tipo daugiabučiuose gyvenamuose namuose, daugiabučių gyvenamųjų namų kvartaluose, individualių gyvenamųjų namų kvartaluose, sodininkų ir garažų bendrijose, taip pat teritorijose, kuriose nepriklausomai nuo žemės paskirties pobūdžio suformuoti du ir daugiau besiribojantys naujųjų vartotojų žemės sklypai, elektros įrenginius gali prijungti prie operatoriaus elektros tinklų pagal vienas prijungimo sąlygas, jeigu toks prijungimas yra techniškai pagrįstas ir ekonomiškai naudingas vartotojui. Šiuo atveju elektros įrenginių įrengimo ar rekonstravimo darbų projektas rengiamas šio Aprašo 14 ir 33 punktų nustatyta tvarka. Tuo atveju, kai bendrą vartotojų grupę sudaro buitiniai ir nebuitiniai vartotojai (susidaro mišri vartotojų grupė), vartotojai už elektros įrenginių įrengimo ar rekonstravimo darbų projektą apmoka šio Aprašo 14 punkte nustatyta tvarka, projektavimo sąnaudas proporcingai paskirstant buitiniams ir nebuitiniams vartotojams.

*Punkto pakeitimai:*

*Nr. ,
2016-03-23,
paskelbta TAR 2016-03-23, i. k. 2016-05804*

*Nr. ,
2017-08-28,
paskelbta TAR 2017-08-29, i. k. 2017-13725*

**IV SKYRIUS**

 **GAMINTOJŲ ELEKTROS ĮRENGINIŲ PRIJUNGIMO TVARKA IR SĄLYGOS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

37. Gamintojų elektros įrenginiai prie operatoriaus elektros tinklų prijungiami gamintojui gavus leidimą plėtoti elektros energijos gamybos pajėgumą, įvykdžius operatoriaus teisės aktų nustatyta tvarka išduotose prijungimo sąlygose nurodytas sąlygas ir reikalavimus. Operatoriaus išduotos prijungimo sąlygos gamintojui galioja iki leidimo plėtoti elektros energijos gamybos pajėgumus galiojimo pabaigos. Tuo atveju, jei gamintojui teisės aktų nustatyta tvarka yra pratęsiamas leidimo plėtoti elektros energijos gamybos pajėgumus galiojimo terminas, gamintojas turi ne ilgiau kaip per 30 kalendorinių dienų nuo leidimo galiojimo pabaigos pateikti operatoriui pratęstą leidimą plėtoti elektros energijos gamybos pajėgumus. Jei gamintojas per nustatytą terminą nepateikia operatoriui pratęsto leidimo plėtoti elektros energijos gamybos pajėgumus, gamintojui rezervuota elektros tinklų galia ir pralaidumai netenka galios, o operatorius netenka prievolės prijungti gamintojo elektros įrenginių pagal išduotas prijungimo sąlygas.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2017-01-17,
paskelbta TAR 2017-01-17, i. k. 2017-01007*

38. Gamintojas, pageidaujantis prijungti savo įrenginius prie operatoriaus elektros tinklų, turi pateikti operatoriui prašymą gauti preliminarias prijungimo sąlygas, nustatančias rekomenduotinus elektros tinklų tiesimo, pertvarkymo ir (ar) plėtros reikalavimus ir nesuteikiančios teisių bei pareigų operatoriui ar gamintojui (toliau – išankstinės prijungimo sąlygos). Jose nurodomi preliminarūs gamintojo elektros įrenginių prijungimo prie operatoriaus elektros tinklų reikalavimai. Išankstinės prijungimo sąlygos galioja 6 mėnesius, yra skirtos būsimų investicijų dydžiui preliminariai įvertinti ir nesukuria gamintojui ir operatoriui jokių teisių ir pareigų. Gamintojo, kurio elektros įrenginių galia mažesnė kaip 6 MW, elektros įrenginiai jungiami tik prie skirstomojo tinklo. Jeigu gamintojo elektros įrenginių galia lygi ar didesnė kaip 6 MW, elektros įrenginiai jungiami prie perdavimo tinklo arba skirstomojo tinklo, jeigu leidžia skirstomojo tinklo techninės galimybės. Šis punktas netaikomas gamintojams, numatantiems plėtoti elektros energijos gamybos pajėgumus, kurių įrengtoji galia yra ne didesnė kaip 10 kW, ir juose gaminti elektros energiją tik savo reikmėms ir ūkio poreikiams, nepateikiant elektros energijos į elektros tinklus.

*Punkto pakeitimai:*

*Nr. ,
2015-03-10,
paskelbta TAR 2015-03-12, i. k. 2015-03697*

39. Gamintojas, kurio jungiama elektros įrenginių galia viršija 10 kW ir kuris apsisprendęs dėl investicijos tikslingumo, Valstybinei energetikos inspekcijai teisės aktų nustatyta tvarka pateikia prašymą gauti leidimą plėtoti elektros energijos gamybos pajėgumus ir prašymą išankstines prijungimo sąlygas išdavusiam operatoriui pateikti Valstybinei energetikos inspekcijai informaciją apie prognozuojamą generuojamos ar perdavimo galios trūkumą arba ribojimus, susijusius su prašymu gauti leidimą plėtoti elektros energijos gamybos pajėgumus. Skirstomojo tinklo operatorius prašomą informaciją Valstybinei energetikos inspekcijai ir gamintojui pateikia ne vėliau kaip per 20 kalendorinių dienų nuo gamintojo pateikto prašymo dienos. Tuo atveju, jei tokiai Valstybinės energetikos inspekcijos ir gamintojo prašomai informacijai pateikti būtų reikalingi perdavimo tinklo operatoriaus turimi duomenys, perdavimo tinklo operatorius tokius duomenis skirstomojo tinklo operatoriui privalo pateikti per 10 kalendorinių dienų po skirstomojo tinklo operatoriaus prašymo pateikimo, o Valstybinei energetikos inspekcijai per 20 kalendorinių dienų. Šis punktas netaikomas, kai gamintojas yra laimėjęs atsinaujinančių išteklių skatinimo kvotų paskirstymo aukcioną, o taip pat elektros energiją gaminantiems vartotojams.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2015-03-10,
paskelbta TAR 2015-03-12, i. k. 2015-03697*

*Nr. ,
2015-07-10,
paskelbta TAR 2015-07-16, i. k. 2015-11414*

40. Gamintojas, gavęs leidimą plėtoti elektros energijos gamybos pajėgumus, teisės aktų nustatyta tvarka pateikia operatoriui prašymą gauti prijungimo sąlygas. Gamintojo elektros įrenginiai prijungiami šio Aprašo 32 ir 34 punktuose nustatyta tvarka ir sąlygomis pagal prijungimo sąlygose nurodytą leistinąją generuoti galią (didžiausią galią, kuri gamintojo generavimo šaltinių gali būti tiekiama į operatoriaus elektros tinklus). Prieš operatoriui prijungiant gamintojo elektros įrenginius prie operatoriaus elektros tinklų, gamintojas operatoriui pateikia Valstybinės energetikos inspekcijos išduotą Elektros įrenginių techninės būklės patikrinimo pažymą (derinimo ir bandymo darbams) ar kito kompetentingo asmens, kuriam suteikta tokia teisė, išduotą dokumentą, liudijantį apie gamintojui nuosavybės teise priklausančių ar kitu teisėtu pagrindu valdomų elektros įrenginių techninės būklės atitiktį teisės aktų reikalavimams, o operatorius per 5 kalendorines dienas laikinai prijungia gamintojo elektros tinklus prie operatoriaus elektros tinklų derinimo, bandymo laikotarpiui. Šių bandymų atlikimo reikalavimai yra nustatyti Elektrinių ir elektros tinklų eksploatavimo taisyklėse. Operatorius prijungia gamintojo elektros įrenginius prie elektros tinklų nuolatiniam darbui, kai gamintojas pateikia galutinę Valstybinės energetikos inspekcijos išduotą Elektros įrenginių techninės būklės patikrinimo pažymą ar kito kompetentingo asmens, kuriam suteikta tokia teisė, išduotą dokumentą, liudijantį apie gamintojui nuosavybės teise priklausančių ar kitu teisėtu pagrindu valdomų elektros įrenginių techninės būklės atitiktį teisės aktų reikalavimams ir kai yra įvykdyti visi kiti Aprašo 35 punkte nustatyti reikalavimai.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2015-03-10,
paskelbta TAR 2015-03-12, i. k. 2015-03697*

41. Operatorius gali dviejų ar daugiau gamintojų elektros įrenginius prijungti prie elektros tinklų pagal vienas prijungimo sąlygas, jeigu toks prijungimas yra pagrįstas techniškai, ekonomiškai ir racionalios tinklų plėtros požiūriu. Tokiu atveju elektros įrenginius prie operatoriaus elektros tinklų pagal vienas prijungimo sąlygas jungiantys gamintojai prijungimo laikotarpiu bus laikomi vienu gamintoju, kuris jungiamas prie operatoriaus elektros tinklų šio Aprašo nustatytatvarka ir sąlygomis.

Elektros įrenginius kartu prie operatoriaus elektros tinklų jungiančių gamintojų tarpusavio santykius bei atstovavimo jiems tvarką ir sąlygas gali nustatyti jungtinės veiklos ar kita pagal Lietuvos Respublikos civilinį kodeksą gamintojų sudaryta sutartis.

**V SKYRIUS**

**LAIKINAS VARTOTOJŲ ELEKTROS ĮRENGINIŲ PRIJUNGIMAS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

42. Asmenų, pageidaujančių prijungti prie tinklų savo elektros įrenginius vienkartiniams renginiams ar kitiems trumpalaikiams tikslams, sezoniniams renginiams (kuriems yra išduotas savivaldybės leidimas), taip pat pageidaujančių prijungti laikinuose statiniuose esančius elektros įrenginius ar elektros įrenginius, esančius ne statiniuose, taip pat elektros įrenginius sklypo priežiūrai ir panašiems tikslams, elektros įrenginiai prijungiami pagal teisės aktų nustatyta tvarka operatoriaus išduotas prijungimo sąlygas, vadovaujantis šiame Apraše nustatyta vartotojų elektros įrenginių prijungimo tvarka ir sąlygomis, t. y. pateikus Aprašo 24 punkte nurodytus savivaldybės administracijos direktoriaus ar jo įgalioto savivaldybės administracijos valstybės tarnautojo išduotus atitinkamus dokumentus ir (ar) statybą leidžiantį dokumentą (jei jis privalomas pagal teisės aktus) ir sumokėjus prijungimo įmoką.

43. Asmenų, pageidaujančių prijungti prie tinklų savo elektros įrenginius statybos laikotarpiui, elektros įrenginiai prijungiami pagal teisės aktų nustatyta tvarka operatoriaus išduotas prijungimo sąlygas tik pateikus savivaldybės administracijos direktoriaus ar jo įgalioto savivaldybės administracijos valstybės tarnautojo išduotus atitinkamus dokumentus ir (ar) statybą leidžiantį dokumentą (jei jis privalomas pagal teisės aktus), sudarius prijungimo paslaugos sutartį nuolatiniam prijungimui bei sumokėjus prijungimo įmoką.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

44. Prijungiant šio Aprašo 42 ir 43 punktuose nurodytų asmenų elektros įrenginius prie elektros tinklų, leistinoji naudoti galia nustatoma asmens ir operatoriaus susitarimu ir sudaroma terminuota elektros energijos pirkimo–pardavimo ir (ar) elektros energijos persiuntimo paslaugos sutartis.

**VI SKYRIUS**

**VARTOTOJŲ IR GAMINTOJŲ ELEKTROS ĮRENGINIŲ PRIJUNGIMO PRIE TINKLŲ PASLAUGŲ ĮMOKOS NUSTATYMAS IR MOKĖJIMO TVARKA**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

45. Prijungimo prie elektros tinklų įmokos skaičiuojamos vadovaujantis Komisijos parengta ir patvirtinta Elektros energijos įrenginių prijungimo prie elektros tinklų įkainių nustatymo metodika ir Komisijos patvirtintais prijungimo prie tinklų įkainiais. Elektros energiją gaminančiam vartotojui prijungimo prie elektros tinklų įmoka apskaičiuojama kaip gamintojams, naudojantiems ne atsinaujinančius energijos išteklius, Elektros energetikos įstatymo 67 straipsnio 7 dalies 4 punkte nustatyta tvarka. Konkrečią prijungimo įmoką vartotojui, gamintojui, o taip pat elektros energiją gaminančiam vartotojui apskaičiuoja operatorius, kuris teikia šią paslaugą.

*Punkto pakeitimai:*

*Nr. ,
2015-03-10,
paskelbta TAR 2015-03-12, i. k. 2015-03697*

*Nr. ,
2017-11-02,
paskelbta TAR 2017-11-03, i. k. 2017-17441*

46. Kai vartotojas mažina elektros įrenginių leistinąją naudoti galią ir (ar) keičia elektros energijos tiekimo patikimumo kategoriją į žemesnę praėjus mažiau kaip 3 metams nuo šios leistinosios naudoti galios ir (ar) elektros energijos tiekimo patikimumo kategorijos suteikimo (elektros energijos pirkimo–pardavimo (buitinio vartotojo atveju) ar persiuntimo sutarties (nebuitinio vartotojo atveju) įsigaliojimo), vartotojas privalo apmokėti už leistinosios naudoti galios sumažinimą ir (ar) elektros energijos tiekimo patikimumo kategorijos keitimą į žemesnę, vadovaujantis Elektros energijos įrenginių prijungimo prie elektros tinklų įkainių nustatymo metodika ir Komisijos patvirtintais prijungimo prie tinklų įkainiais.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

*Nr. ,
2016-03-23,
paskelbta TAR 2016-03-23, i. k. 2016-05804*

461. Kaivartotojas, kuris su skirstomųjų tinklų operatoriumi yra sudaręs sutartį, kuria įsipareigojo 10 metų nuo elektros energijos persiuntimo paslaugos sutarties įsigaliojimo momento nemažinti leistinosios naudoti galios, mažina elektros įrenginių leistinąją naudoti galią ir (ar) keičia elektros energijos tiekimo patikimumo kategoriją į žemesnę praėjus mažiau kaip 10  metų nuo šios leistinosios naudoti galios ir (ar) elektros energijos tiekimo patikimumo kategorijos suteikimo persiuntimo sutarties įsigaliojimo, vartotojas privalo apmokėti už leistinosios naudoti galios sumažinimą ir (ar) elektros energijos tiekimo patikimumo kategorijos keitimą į žemesnę, vadovaujantis Elektros energijos įrenginių prijungimo prie elektros tinklų įkainių nustatymo metodika.

*Papildyta punktu:*

*Nr. ,
2017-11-02,
paskelbta TAR 2017-11-03, i. k. 2017-17441*

47. Už šiame Apraše nustatytas operatorių teikiamas prijungimo prie tinklų paslaugas vartotojas ar gamintojas, jei šalys nesusitarė kitaip, kaip tai numatyta šio Aprašo 48 punkte, sumoka operatoriui:

47.1. kai prijungimo įmoka neviršija 35 000 eurų,  – iki paslaugų teikimo pradžios. Kai sutartis sudaroma vartotoją ar gamintoją identifikuojant pagal mokėjimo įstaigos mokėjimo operacijos duomenis, visa šiame papunktyje nurodyta prijungimo įmoka sumokama vartotoją ar gamintoją identifikuojančios ir sutartį tvirtinančios mokėjimo operacijos metu;

47.2. kai prijungimo įmoka yra didesnė kaip 35 000 eurų, vartotojas (gamintojas) 60 proc. įmokos sumoka per 10 kalendorinių dienų nuo vartotojo ar gamintojo prijungimo paslaugos sutarties pasirašymo (kai sutartis sudaroma vartotoją ar gamintoją identifikuojant pagal mokėjimo įstaigos mokėjimo operacijos duomenis, 60 proc. įmokos sumokama vartotoją ar gamintoją identifikuojančios ir sutartį tvirtinančios mokėjimo operacijos metu), likusioji įmokos dalis yra sumokama per 10 kalendorinių dienų rangovui pabaigus rangos sutartyje nustatytus darbus. Apie rangos sutartyje nustatytų darbų pabaigą operatorius informuoja vartotoją (gamintoją) ir pateikia jam mokėti reikalingus dokumentus prijungimo paslaugos sutartyje nustatyta tvarka;

47.3. kai prijungimo įmoka didesnė kaip 600 eurų, pažeidžiamas vartotojas 60 procentų prijungimo įmokos sumoka per 10 kalendorinių dienų nuo vartotojo prijungimo paslaugos sutarties pasirašymo (kai sutartis sudaroma vartotoją identifikuojant pagal mokėjimo įstaigos mokėjimo operacijos duomenis, 60 proc. įmokos sumokama vartotoją identifikuojančios ir sutartį tvirtinančios mokėjimo operacijos metu), kita įmokos dalis – per 10 kalendorinių dienų rangovui pabaigus rangos sutartyje nustatytus darbus. Apie rangos sutartyje nustatytų darbų pabaigą operatorius informuoja pažeidžiamą vartotoją ir pateikia jam mokėti reikalingus dokumentus prijungimo paslaugos sutartyje nustatyta tvarka.

*Punkto pakeitimai:*

*Nr. ,
2014-12-30,
paskelbta TAR 2014-12-31, i. k. 2014-21335*

*Nr. ,
2017-11-02,
paskelbta TAR 2017-11-03, i. k. 2017-17441*

48. Jeigu šalys susitaria dėl kitos apmokėjimo tvarkos, negu nurodyta šio Aprašo 47 punkte, tai įforminama prijungimo paslaugos sutarties priede.

**VII SKYRIUS**

**VARTOTOJŲ ELEKTROS ĮRENGINIŲ PRIJUNGIMO PRIE OPERATORIŲ ELEKTROS TINKLŲ PAPILDOMI REIKALAVIMAI IR YPATUMAI BEI ELEKTROS TINKLŲ IR ĮRENGINIŲ PERKĖLIMAS (REKONSTRAVIMAS) VARTOTOJO PAGEIDAVIMU**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

49. Kai esamas vartotojas nutraukia elektros energijos pirkimo–pardavimo ir (ar) persiuntimo sutartį dėl jam priklausančio turto, kuriame yra prijungti prie operatoriaus tinklų elektros įrenginiai, perleidimo, operatorius su šio turto įgijėju (naujuoju vartotoju) tomis pačiomis sąlygomis pasirašo atitinkamą naują elektros energijos pirkimo–pardavimo ir (ar) persiuntimo sutartį, kurioje nurodoma elektros tinklų ir vartotojo elektros įrenginių nuosavybės riba. Elektros tinklų nuosavybės riba tarp operatoriaus ir vartotojo (gamintojo) elektros įrenginių nurodoma sudaromame elektros tinklo nuosavybės ribų akte, jei nuosavybės riba neatitinka Elektros energijos tiekimo ir naudojimo taisyklių 11.6 papunktyje ar 12 punkte nustatytų atvejų. Ši nuostata taikoma, jeigu nuo sutarties (-čių) su buvusiuoju vartotoju nutraukimo dienos praėjo ne daugiau kaip 6 mėnesiai ir naujasis vartotojas nepageidauja didinti leistinosios naudoti galios, keisti aprūpinimo elektros energija patikimumo kategorijos, įrengto vienfazio atvado keisti trifaziu ar trifazio atvado keisti vienfaziu ir sutarties (-čių) su buvusiuoju vartotoju nutraukimo momentu atvadas bei elektros energijos apskaitos įrenginiai buvo įrengti pagal juos rengiant galiojusių teisės aktų reikalavimus. Kitais atvejais vartotojo elektros įrenginiai prijungiami prie operatoriaus elektros tinklų šio Aprašo nustatytavartotojų elektros įrenginių prijungimo tvarka ir sąlygomis.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

50. Esamas vartotojas savo vidaus elektros tinklus privalo naudoti tik savo poreikiams – jam priklausantiems elektros imtuvams aprūpinti elektros energija, laikydamasis nustatytų vartotojo elektros įrenginių prijungimo prie operatoriaus elektros tinklų sąlygų ir nepažeisdamas operatoriaus ir kitų asmenų teisių ir teisėtų interesų. Esamas vartotojas neturi teisės prie savo vidaus elektros tinklo jungti kitų vartotojų ar asmenų elektros įrenginių ir imtuvų arba tiesti ar rekonstruoti savo tinklus už jam nuosavybės teise priklausančio ar kitais teisėtais pagrindais valdomo žemės sklypo ribų, išskyrus atvejus, kai kitų asmenų elektros įrenginiai prie vartotojo vidaus tinklo yra teisėtai prijungti iki 2002 m. sausio 1 d. arba toks elektros įrenginių ir (ar) imtuvų prijungimas arba tinklų tiesimas ar rekonstrukcija yra suderinti su operatoriumi, turinčiu licenciją toje teritorijoje verstis skirstymo veikla. Tuo atveju, kai yra keičiamos kitų asmenų elektros įrenginių ir imtuvų prijungimo prie vartotojo vidaus elektros tinklo sąlygos (keičiama aprūpinimo elektros energija patikimumo kategorija, didinama leistinoji naudoti galia, vienfazis atvadas keičiamas trifaziu ar trifazis keičiamas vienfaziu, ar keičiamos kitos prijungimo sąlygos) ir dėl tokių prijungimo sąlygų keitimo reikia atlikti esamo vartotojo, prie kurio vidaus tinklo yra prijungti kitų asmenų elektros įrenginiai ir imtuvai, vidaus tinklo pertvarkymą ar rekonstrukciją, tiesti naujus elektros tinklus arba padidinti leistinąją naudoti galią, toks kitų asmenų prijungimo prie vartotojo vidaus elektros tinklo sąlygų keitimas turi būti suderintas su operatoriumi, turinčiu licenciją toje teritorijoje verstis skirstymo veikla, arba tokių asmenų elektros įrenginiai turi būti jungiami prie operatoriaus skirstomųjų elektros tinklų bendra šiame Apraše nustatyta tvarka ir sąlygomis.

51. Subabonentui pageidaujant tapti operatoriaus abonentu, jo elektros įrenginiai prie operatoriaus elektros tinklų prijungiami ir prijungimo paslaugos įmoka apskaičiuojama šio Aprašo nustatytavartotojų elektros įrenginių prijungimo tvarka ir sąlygomis. Abonentas negali atjungti subabonentų, kurie prijungti prie jam priklausančių elektros tinklų ir vykdo sutartinius įsipareigojimus, kol jie neprijungti prie operatoriaus elektros tinklų.

52. Bendrabučio tipo daugiabučių gyvenamųjų namų butų savininkai ir nuomininkai nelaikomi naujaisiais vartotojais, kai tokio tipo namų vidaus elektros tinklai rekonstruoti atskiriant butų ir bendroms namo reikmėms skirtus elektros tinklus, neviršijant iki rekonstravimo leistinos naudoti galios ribų bei nekeičiant aprūpinimo elektros energija patikimumo kategorijos. Namo gyventojams leistinoji naudoti galia paskirstoma atsižvelgiant į ūkio ministro įsakymu patvirtintos Skaičiuojamųjų elektros apkrovų nustatymo metodikos nuostatas bei suderinama su operatoriumi.

Operatoriai gali dalyvauti vykdant tokių tinklų rekonstravimo projektus. Šiems projektams įgyvendinti gali būti pritraukiamos Europos Sąjungos struktūrinių fondų lėšos.

53. Skirstomųjų tinklų operatorius privalo prijungti vartotojų įrenginius pagal neelektrifikuotų sodybų ar kaimų elektrifikavimo projektą, finansuojamą iš Europos Sąjungos struktūrinių fondų. Šiuo atveju neelektrifikuotoms sodyboms ar kaimams elektrifikuoti parama teikiama vadovaujantis ūkio ministro įsakymu patvirtinto VP2-4.2-ŪM-01-K priemonės „Elektros skirstymo sistemos modernizavimas ir plėtra“ projektų finansavimo sąlygų aprašo nuostatomis. Neelektrifikuota sodyba ar kaimu laikoma Lietuvos Respublikos teritorijoje esanti sodyba ar sodybų grupė (kaimas), kuri (kurios) teisės aktų nustatyta tvarka yra įregistruota (-os) Nekilnojamojo turto registre kaip nekilnojamoji (-osios), kuri (-ios) buvo pastatyta (-os) ne vėliau kaip 1990 m. kovo 11 d. ir kuri (-ios) nėra ir nebuvo prijungta (-os) prie elektros skirstomųjų tinklų ir sodybai ar jų grupei (kaimui) nėra ir nebuvo tiekiama elektros energija.

54. Vartotojo, gamintojo ar kitų asmenų pageidaujami perkelti ar rekonstruoti operatoriui priklausantys energetikos objektai (elektros tinklai ir įrenginiai), kliudantys statinių statybai ar dėl kitų priežasčių, yra perkeliami ar rekonstruojami remiantis operatoriui pateikta paraiška ir pagal teisės aktų nustatyta tvarka operatoriaus išduotas prijungimo sąlygas, šio Aprašo nustatyta vartotojų elektros įrenginių prijungimo tvarka ir sąlygomis. Šiuo atveju paraišką pateikęs vartotojas, gamintojas ar kitas asmuo savo lėšomis ir vadovaudamasis operatoriaus pateiktomis prijungimo sąlygomis parengia ir pateikia operatoriui teisės aktų nustatyta tvarka parengtą operatoriaus elektros tinklų ir (ar) kitų įrenginių statybos (tiesimo) ir (ar) rekonstrukcijos projektą ir sąmatą.

Energetikos objekto perkėlimo ir (ar) rekonstravimo išlaidas moka pageidavimą dėl tokio energetikos objekto perkėlimo ar rekonstravimo pateikęs vartotojas, gamintojas ar kitas asmuo šio Aprašo 47 punkte nustatyta tvarka ir terminais.

55. Vartotojui pateikus paraišką sumažinti leistinąją naudoti galią:

55.1. kai leistinajai naudoti galiai sumažinti nereikalingi pakeitimai operatoriaus ir (ar) operatoriui nepriklausančiuose elektros įrenginiuose, operatorius per 5 kalendorines dienas nuo paraiškos gavimo dienos pateikia vartotojui pasirašyti prijungimo paslaugos sutartį ir (ar) elektros energijos pirkimo–pardavimo ir (ar) elektros energijos persiuntimo paslaugos sutarties pakeitimus;

55.2. kai leistinajai naudoti galiai sumažinti reikalingi pakeitimai operatoriui nepriklausančiuose elektros įrenginiuose, operatorius išduoda vartotojui prijungimo sąlygas bei pateikia prijungimo paslaugos sutartį. Aprašo 10 punkto antrojoje pastraipoje nustatytais atvejais prijungimo sąlygos nurodomos prijungimo paslaugos sutartyje. Operatorius per 5 kalendorines dienas nuo prijungimo sąlygų įvykdymo ir įvykdymą patvirtinančių dokumentų pateikimo operatoriui dienos pateikia vartotojui pasirašyti elektros tinklų nuosavybės ribų akto, jei jis buvo sudarytas pagal šio Aprašo 17 ar 49 punktą, ir (ar) elektros energijos pirkimo–pardavimo ir (ar) elektros energijos persiuntimo paslaugos sutarties pakeitimus;

55.3. kai leistinajai naudoti galiai sumažinti reikalingi pakeitimai operatoriui priklausančiuose elektros įrenginiuose, operatorius išduoda vartotojui prijungimo sąlygas bei pateikia prijungimo paslaugos sutartį. Aprašo 10 punkto antrojoje pastraipoje nustatytais atvejais prijungimo sąlygos nurodomos prijungimo paslaugos sutartyje. Operatorius per 5 kalendorines dienas nuo pakeitimų operatoriui priklausančiuose elektros įrenginiuose įvykdymo ir vartotojo prijungimo sąlygų įvykdymo bei įvykdymą patvirtinančių dokumentų pateikimo operatoriui dienos pateikia vartotojui pasirašyti elektros tinklų nuosavybės ribų akto, jei jis buvo sudarytas pagal šio Aprašo 17 ar 49 punktą, ir (ar) elektros energijos pirkimo–pardavimo ir (ar) elektros energijos persiuntimo paslaugos sutarties pakeitimus.

*Punkto pakeitimai:*

*Nr. ,
2017-11-02,
paskelbta TAR 2017-11-03, i. k. 2017-17441*

56. Leistinosios naudoti galios sumažinimas ir (ar) elektros energijos tiekimo patikimumo kategorijos keitimas į žemesnę atliekamas bei paslaugų kaina nustatoma Komisijos nustatyta tvarka. Vartotojui sumokėjus už leistinosios naudoti galios sumažinimą ir (ar) elektros energijos tiekimo patikimumo kategorijos keitimą į žemesnę prijungimo paslaugos sutartyje nustatyta tvarka ir operatoriui atlikus pakeitimus operatoriui priklausančiuose elektros įrenginiuose, leistinosios naudoti galios sumažinimas ir (ar) elektros energijos tiekimo patikimumo kategorijos keitimas į žemesnę įsigalioja vartotojui ir operatoriui visiškai įvykdžius prijungimo paslaugos sutartyje numatytus įsipareigojimus nuo kito kalendorinio mėnesio pirmos dienos.

*Punkto pakeitimai:*

*Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189*

**VII1 SKYRIUS**

**ELEKTROS ENERGIJĄ GAMINANČIŲ VARTOTOJŲ ELEKTROS ĮRENGINIŲ, KURIŲ ĮRENGTOJI GALIA NE DIDESNĖ KAIP 5 KW, PRIJUNGIMO PRIE OPERATORIAUS ELEKTROS TINKLŲ SUPAPRASTINTA TVARKA IR SĄLYGOS**

561. Elektros energiją gaminančių vartotojų elektros įrenginiai, kurių įrengtoji generuoti galia ne didesnė kaip 5 kW ir neviršija elektros energiją gaminančio vartotojo objektui suteiktos leistinosios naudoti galios dydžio, prie operatoriaus elektros tinklų prijungiami elektros energiją gaminančių vartotojų prašymu, užpildant operatoriaus nustatytą paraiškos formą.

562. Operatorius, įvertinęs elektros energiją gaminančio vartotojo paraišką ir planuojamų prijungti elektros įrenginių įrengimo ir (ar) rekonstravimo projekto rengimo poreikį (Aprašo 566 punktas), parengia prijungimo paslaugos sutarties projektą kartu su prijungimo sąlygomis ir pateikia jį gaminančiam vartotojui pasirašyti ne vėliau kaip:

562.1. per 5 darbo dienas nuo Aprašo 561 punkte nurodytos paraiškos tinkamo pateikimo dienos, kai vadovaujantis šio Aprašo 566 punkto nuostatomis, planuojamų prijungti elektros įrenginių įrengimo ir (ar) rekonstravimo projektas nėra rengiamas;

562.2. per 10 darbo dienų nuo Aprašo 561 punkte nurodytos paraiškos tinkamo pateikimo dienos, kai vadovaujantis šio Aprašo 566 punkto nuostatomis, planuojamų prijungti elektros įrenginių įrengimo ir (ar) rekonstravimo projektas turi būti rengiamas.

563. Operatoriaus ir elektros energiją gaminančio vartotojo pasirašomoje prijungimo paslaugos sutartyje nustatoma:

563.1. elektros įrenginių prijungimo prie operatoriaus elektros tinklų terminas, kuris negali būti ilgesnis už terminą, nurodytą šio Aprašo 565 punkte, išskyrus atvejus, kai esant objektyviai pagrįstoms aplinkybėms (prijungimo projektą būtina papildomai derinti su trečiaisiais asmenimis, servitutų nustatymas, darbų atlikimo sezoniškumas, vykdomo projekto specifika ir mastas, viešųjų pirkimų reikalavimai bei kitos nuo operatoriaus nepriklausančios objektyvios priežastys), šalys susitaria dėl ilgesnio prijungimo termino;

563.2. prijungimo įmoka ar jos preliminarus dydis arba prijungimo įmokos apskaičiavimo tvarka tais atvejais, kai prijungimo paslaugos sutarties sudarymo metu nėra galimybės nustatyti prijungimo įmokos dydžio;

563.3. įsipareigojimai dėl prijungimo įmokos mokėjimo sąlygų ir termino bei prijungimo įmokos perskaičiavimo tvarka, jei prijungimo paslaugos sutarties pasirašymo dieną nėra galimybės nustatyti tikslų prijungimo įmokos dydį ir sutartyje nurodytas preliminarus prijungimo įmokos dydis;

563.4. šalių atsakomybė už prijungimo paslaugos sutartyje nustatytų prijungimo terminų ir kitų sąlygų nesilaikymą;

563.5. elektros įrenginių prijungimo prie operatoriaus elektros tinklų sąlygos, įskaitant planuojamų prijungti elektros įrenginių įrengimo ir (ar) rekonstravimo projektavimo reikalavimai, jei tai yra būtina šio Aprašo 566 punkte nustatytais atvejais;

563.6. Elektros energijos pirkimo-pardavimo ir (ar) persiuntimo paslaugos sutarties sąlygos, kurios įsigalioja atlikus (užbaigus) prijungimo paslaugos teikimą;

563.7. kitos sąlygos.

564. Prijungimo paslaugos sutartis kartu su prijungimo sąlygomis įsigalioja nuo prijungimo paslaugos sutarties pasirašymo ir prijungimo įmokos, kai ji didesnė už nulį, įskaitymo į prijungimo paslaugos sutartyje nurodytą operatoriaus sąskaitą dienos.

565. Elektros energiją gaminantis vartotojas įsirengia elektros įrenginius, o Operatorius prijungia elektros įrenginius prie elektros tinklų įsigaliojusioje prijungimo paslaugos sutartyje nurodytu terminu, kuris, jei šalys nesusitaria kitaip, kaip tai numato šio Aprašo 563.1 papunktis, negali būti ilgesnis kaip:

565.1. 20 kalendorinių dienų nuo prijungimo paslaugos sutarties įsigaliojimo, kai planuojamų prijungti elektros įrenginių įrengimo ir (ar) rekonstravimo projektas nėra rengiamas, vadovaujantis Aprašo 566 punkto reikalavimais;

565.2. 60 kalendorinių dienų nuo prijungimo paslaugos sutarties įsigaliojimo, kai planuojamų prijungti elektros įrenginių įrengimo ir (ar) rekonstravimo projektas yra rengiamas, vadovaujantis Aprašo 566 punkto reikalavimais.

566. Šio Aprašo 562 punkte nurodytas elektros energiją gaminančių vartotojų elektros įrenginių įrengimo ir (ar) rekonstravimo projektas nėra rengiamas, jei planuojamo prijungti elektros įrenginio įrengtoji generavimo galia yra ne didesnė nei 50 proc. elektros energiją gaminančio vartotojo objektui suteiktos leistinosios naudoti galios dydžio, ir kai nėra būtina elektros tinklų plėtra. Tuo atveju, jei planuojamo prijungti elektros įrenginio įrengtoji generavimo galia yra didesnė nei 50 proc. elektros energiją gaminančio vartotojo objektui suteiktos leistinosios naudoti galios dydžio, planuojamų prijungti elektros įrenginių įrengimo ir (ar) rekonstravimo projektas rengiamas, esant bent vienai iš šių sąlygų:

566.1. įtampos parametrai tinkle, prijungus elektros įrenginį, neatitiks Lietuvos standarto LST EN 50160:2010 „Viešųjų elektros tinklų įtampos charakteristikos“ reikalavimų;

566.2. prijungus elektros įrenginį atsiras būtinybė keisti esamo elektros tinklo, prie kurio jungiami elektros įrenginiai, parametrus (transformatorius, elektros linijas, relines nuostatas, komutacinius įrenginius ir kt.) ir (ar) esamos komercinės elektros energijos apskaitos vietos keitimui būtina atlikti operatoriaus elektros tinklų plėtros darbus.

567. Elektros įrenginių įrengimo ir (ar) rekonstravimo projektą, jei jį yra būtina rengti, esant Aprašo 566 punkte numatytoms sąlygoms, elektros energiją gaminančio vartotojo lėšomis rengia operatorius, prie kurio elektros tinklų tiesiogiai jungiami elektros energiją gaminančio vartotojo elektros įrenginiai. Elektros energiją gaminantis vartotojas, pagal operatoriaus parengtas prijungimo sąlygas, teisės aktų nustatyta tvarka turi teisę pats savo lėšomis parengti elektros įrenginių įrengimo ir (ar) rekonstravimo projektą, jei tai nurodo Aprašo 561 punkte nurodytoje paraiškoje.

568. Elektros energiją gaminantis vartotojas pasirašo prijungimo paslaugos sutartį ir prijungimo įmoką, kai ji yra didesnė už nulį, į prijungimo paslaugos sutartyje nurodytą operatoriaus sąskaitą sumoka ne vėliau kaip per 30 kalendorinių dienų, nuo operatoriaus elektros energiją gaminančiam vartotojui pasirašyti prijungimo paslaugos sutarties projekto kartu su prijungimo sąlygomis pateikimo. Tuo atveju, jei elektros energiją gaminantis vartotojas per 30 kalendorinių dienų nesumoka prijungimo įmokos į prijungimo paslaugos sutartyje nurodytą operatoriaus sąskaitą ar neįvykdo prijungimo paslaugos sutartyje numatytų prijungimo sąlygų bei elektros įrenginiai prie elektros tinklų nėra prijungiami Aprašo 565 punkte nustatytais terminais, elektros energiją gaminančiam vartotojui rezervuota elektros tinklų galia ir pralaidumai netenka galios, o operatorius netenka prievolės prijungti elektros įrenginius pagal prijungimo paslaugos sutartį. Tokiu atveju elektros energiją gaminantis vartotojas turi teisę teikti naują paraišką Aprašo 561 punkte nustatyta tvarka.

569. Operatorius kas mėnesį teikia Valstybinei energetikos inspekcijai informaciją apie per ataskaitinį mėnesį prijungimo sutarties pagrindu elektros energiją gaminantiems vartotojams išduotas prijungimo sąlygas.

5610. Elektros energiją gaminančio vartotojo elektros įrenginiai prie elektros tinklų prijungiami tik tada, kai operatorius yra atlikęs (užbaigęs) prijungimo paslaugos teikimą (t. y. įrengęs apskaitos prietaisą, nurodytą šio Aprašo 5611punkte bei atlikęs šio Aprašo 20 punkte nustatytus darbus) iki elektros tinklų nuosavybės ribos tarp operatoriaus ir elektros energiją gaminančio vartotojo, o elektros energiją gaminantis vartotojas, vadovaudamasis energetikos ministro įsakymu patvirtintomis Elektros įrenginių įrengimo bendrosiomis taisyklėmis ir Elektros linijų ir instaliacijos įrengimo taisyklėmis ir kitais teisės aktais, nustatančiais elektros įrenginių įrengimo reikalavimus, yra įrengęs savo elektros įrenginius, įvykdęs šiame Apraše, prijungimo paslaugos sutartyje ir prijungimo sąlygose nustatytus reikalavimus, gavęs ir operatoriui pateikęs elektros įrenginius įrengusio rangovo, teisės aktų nustatyta tvarka atestuoto eksploatuoti ir (ar) įrengti elektros įrenginius, laisvos formos deklaraciją, kurioje šis rangovas deklaruoja elektros energiją gaminančio vartotojo objekto pavadinimą, elektros įrenginio adresą, įrengtąją galią ir garantuoja, kad rangos darbai atlikti kokybiškai, laikantis teisės aktų, reglamentuojančių elektros įrenginių įrengimą, reikalavimų, visiškai atsiskaitęs su operatoriumi už suteiktas paslaugas prijungimo paslaugos sutartyje nustatytais terminais.

5611. Jeigu esamo komercinės apskaitos skaitiklio vietoje, komercinės apskaitos spintoje pakanka vietos komercinės apskaitos automatizuotos elektros energijos apskaitos sistemos įrangai ir abiejų krypčių komercinės elektros energijos apskaitos skaitikliui įrengti bei komercinės apskaitos spinta ir jos prijungimas atitinka Elektros įrenginių įrengimo bendrųjų taisyklių reikalavimus, komercinės elektros apskaitos vieta nekeičiama. Nesant galimybės įgyvendinti minėtų sąlygų, nuosavybės tarp operatoriaus ir elektros energiją gaminančio vartotojo riboje pagal elektros energijos pirkimo-pardavimo sutartyje nustatytą leistinąją naudoti galią, vadovaujantis Elektros įrenginių įrengimo bendrųjų taisyklių nuostatomis, įrengiamas abiejų krypčių komercinės elektros energijos apskaitos skaitiklis.

5612. Operatorius kas mėnesį Valstybinei energetikos inspekcijai teikia informaciją apie per ataskaitinį mėnesį prijungtus elektros energiją gaminančius vartotojus, nurodydamas prijungtų elektros įrenginių įrengtąją galią.

*Papildyta skyriumi:*

*Nr. ,
2017-11-02,
paskelbta TAR 2017-11-03, i. k. 2017-17441*

**VIII SKYRIUS**

**PRIJUNGIMO PASLAUGOS KONTROLĖ IR INFORMACIJOS TEIKIMAS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

57. Vartotojų, elektros energiją gaminančių vartotojų, gamintojų ir operatorių ginčai nagrinėjami Energetikos įstatymo 34 straipsnyje nustatyta tvarka.

*Punkto pakeitimai:*

*Nr. ,
2016-03-01,
paskelbta TAR 2016-03-07, i. k. 2016-04322*

571.Vartotojų skundai nagrinėjami Energetikos įstatymo 341 straipsnyje nustatyta tvarka.

*Papildyta punktu:*

*Nr. ,
2016-03-01,
paskelbta TAR 2016-03-07, i. k. 2016-04322*

58. Operatoriai Komisijos nustatyta tvarka kasmet pateikia Komisijai praėjusių 4 ketvirčių duomenis apie vartotojų ir gamintojų elektros įrenginių prijungimą ir šių darbų sąnaudas.

59. Operatoriai interneto svetainėje teisės aktų nustatyta tvarka viešai skelbia vartotojų ir gamintojų elektros įrenginių prijungimo prie savo elektros tinklų Komisijos patvirtintus įkainius, įmokos už teikiamas prijungimo paslaugas skaičiavimo tvarką, nediskriminacines technines didelio naudingumo kogeneracinių elektrinių prijungimo sąlygas, bei kitą su šiomis paslaugomis susijusią informaciją.

*Punkto pakeitimai:*

*Nr. ,
2017-01-17,
paskelbta TAR 2017-01-17, i. k. 2017-01007*

591. Didelio naudingumo kogeneracijos būdu gaminančiam elektros energiją gamintojui ar planuojančiam juo tapti asmeniui pateikus prašymą, tinklų operatorius per 30 darbo dienų nuo prašymo gavimo dienos suteikia išsamią informaciją dėl prijungimo prie elektros tinklo sąlygų (informaciją apie prijungimo paslaugos sąnaudas, prašymo nagrinėjimo ir prijungimo prie elektros tinklo terminus).

*Papildyta punktu:*

*Nr. ,
2017-01-17,
paskelbta TAR 2017-01-17, i. k. 2017-01007*

**IX SKYRIUS**

**BAIGIAMOSIOS NUOSTATOS**

*Pakeistas skyriaus pavadinimas:*

*Nr. ,
2017-11-02,
paskelbta TAR 2017-11-03, i. k. 2017-17441*

60. Asmenys, pažeidę šio Aprašo nustatytus reikalavimus, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

**Pakeitimai:**

1.

 Lietuvos Respublikos energetikos ministerija, Įsakymas

Nr. ,
2013-09-26,
Žin., 2013, Nr.
102-5055 (2013-09-28), i. k. 113203NISAK0001-189

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 "Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo" pakeitimo

2.

 Lietuvos Respublikos energetikos ministerija, Įsakymas

Nr. ,
2014-05-26,
paskelbta TAR 2014-05-29, i. k. 2014-05834

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

3.

 Lietuvos Respublikos energetikos ministerija, Įsakymas

Nr. ,
2014-12-30,
paskelbta TAR 2014-12-31, i. k. 2014-21335

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

4.

 Lietuvos Respublikos energetikos ministerija, Įsakymas

Nr. ,
2015-02-05,
paskelbta TAR 2015-02-11, i. k. 2015-02069

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

5.

 Lietuvos Respublikos energetikos ministerija, Įsakymas

Nr. ,
2015-03-10,
paskelbta TAR 2015-03-12, i. k. 2015-03697

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

6.

 Lietuvos Respublikos energetikos ministerija, Įsakymas

Nr. ,
2015-07-10,
paskelbta TAR 2015-07-16, i. k. 2015-11414

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

7.

 Lietuvos Respublikos energetikos ministerija, Įsakymas

Nr. ,
2016-03-01,
paskelbta TAR 2016-03-07, i. k. 2016-04322

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

8.

 Lietuvos Respublikos energetikos ministerija, Įsakymas

Nr. ,
2016-03-23,
paskelbta TAR 2016-03-23, i. k. 2016-05804

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

9.

 Lietuvos Respublikos energetikos ministerija, Įsakymas

Nr. ,
2017-01-17,
paskelbta TAR 2017-01-17, i. k. 2017-01007

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

10.

 Lietuvos Respublikos energetikos ministerija, Įsakymas

Nr. ,
2017-08-28,
paskelbta TAR 2017-08-29, i. k. 2017-13725

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo

11.

 Lietuvos Respublikos energetikos ministerija, Įsakymas

Nr. ,
2017-11-02,
paskelbta TAR 2017-11-03, i. k. 2017-17441

Dėl Lietuvos Respublikos energetikos ministro 2012 m. liepos 4 d. įsakymo Nr. 1-127 „Dėl Elektros energijos gamintojų ir vartotojų elektros įrenginių prijungimo prie elektros tinklų tvarkos aprašo patvirtinimo“ pakeitimo